**Denumirea funcției publice vacante**: Consultant principal al Direcției monitorizarea activelor statului - 1 funcție temporar vacantă.

**Scopul general al funcţiei:**

Elaborarea politicilor în domeniul monitoringului financiar al activității economico-financiare a întreprinderilor de stat și societăților comerciale cu capital integral sau majoritar de stat, și a instituțiilor publice la autogestiune înființate în urma reorganizării întreprinderilor de stat, precum și a politicilor aferente determinării cuantumului minim al chiriei bunurilor proprietate publică;

**Sarcinile de bază ale funcţiei:**

1. asigurarea elaborării politicilor în domeniul monitorizării activității economico-financiare a întreprinderilor de stat și societăților comerciale cu capital integral sau majoritar de stat, a instituțiilor publice la autogestiune înființate în urma reorganizării întreprinderilor de stat;

2. coordonarea și elaborarea politicilor aferente determinării cuantumului minim al chiriei bunurilor proprietate publică în procesul de elaborare a proiectului legii bugetului de stat și asigurarea prezentării materialelor aferente, pe domeniul patronat;

3. participarea la elaborarea și avizarea proiectelor de acte normative/legislative în domeniul administrării activelor statului;

4. asigurarea monitorizării rezultatelor activității economico-financiare a întreprinderilor de stat și a societăților comerciale cu capital integral sau majoritar de stat, a instituțiilor publice la autogestiune înființate în urma reorganizării întreprinderilor de stat;

5. examinarea demersurilor parvenite din partea autorităților publice, agenților economici și societății civile care vizează domeniul patronat, asigurarea elaborării avizelor pe marginea acestora, precum și acordarea asistenței consultative reieșind din domeniul de competență;

6. participarea la ședințe, grupuri de lucru în cadrul parteneriatelor publice-private.

**Cerinţe specifice:**

**Studii:** Superioare, de licenţă sau echivalente cu profil economic.

**Experienţă profesională –** cel puțin 1,5 ani în domeniul finanțelor publice.

**Cunoştințe:**

Cunoașterea legislației și altor acte normative în domeniul finanțelor publice.

Cunoașterea managementului finanțelor publice și planificării strategice.

Cunoașterea procesului de elaborare a documentelor de politici, precum și a practicilor pozitive în domeniu.

Cunoașterea limbii engleze la nivel B1 sau a unei alte limbi de circulaţie internațională.

Cunoștințe de operare la calculator: Word, Excel, PowerPoint, Internet.

**Abilități:** de lucru cu informația, monitorizarea, organizare, luare a deciziilor, analiză și sinteză, elaborare a documentelor, argumentare, prezentare, instruire, mobilizare de sine și a echipei, soluționare de probleme, comunicare eficientă, lucru în echipă.

**Cuantumul salariului brut: 15990 lei - 21507 lei**

**Bibliografie în baza căreia vor fi formulate întrebări pentru proba scrisă și interviu la funcția vacantă de consultant principal al**

**Direcției monitorizarea activelor statului**

1.      Legea finanțelor publice și responsabilităților bugetar-fiscale nr.181/2014.

2.      Legea nr.100/2017 cu privire la actele normative.

3.      Legea nr.158/2008 cu privire la funcția publică și statutul funcționarului public.

4.      Hotărârea Guvernului nr.610/2018 ”Privind aprobarea Regulamentului Guvernului”;

5.   Hotarârea Guvernului nr.386/2020 ”Cu privire la planificarea, elaborarea, aprobarea, implementarea, monitorizarea și evaluarea documentelor de politici publice”.

6.      Hotărârea Guvernului nr.696/2017 ”Cu privire la organizarea și funcționarea Ministerului Finanțelor”.

7.     Legea nr. 29/2018 privind delimitarea proprietăţii publice.

8. Legea privind administrarea şi deetatizarea proprietăţii publice nr.121-XVI  din  04.05.2007

9. Legea nr. 181/2014 finanţelor publice şi responsabilităţii bugetar-fiscale.

10. Legea nr. 121/2007 privind administrarea şi deetatizarea proprietăţii publice.

11. Legea nr. 1134/1997 privind societăţile pe acţiuni.

12. Legea nr. 246/2017 cu privire la întreprinderea de stat şi întreprinderea municipală.

13. Hotărârea Guvernului nr.56 din 17 ianuarie 2018 pentru aprobarea Regulamentului privind monitoringul financiar al autorităților publice la autogestiune, al întreprinderilor de stat/ municipale şi al societăţilor comerciale cu capital integral sau majoritar public.

14. Hotărârea Guvernului nr.110 din 23 februarie 2011, cu privire la unele aspecte ce ţin de repartizarea profitului net anual al societăţilor pe acţiuni cu cotă de participare a statului şi al întreprinderilor de stat.